Nr. 27968/09.05.2025

**PROIECT DE HOTĂRÂRE**

**privind modificarea HCL nr. 472/2024 privind aprobarea Studiului de Oportunitate pentru achiziția de autobuze ecologice pentru transportul public în zona metropolitană Sfântu Gheorghe și aprobarea asocierii municipiului Sfântu Gheorghe cu comuna Arcuș, comuna Bixad, comuna Bodoc, comuna Chichiș, comuna Ghidfalău, comuna Ilieni, comuna Malnaș, comuna Micfalău, comuna Moacșa, comuna Ozun, comuna Reci, și comuna Valea Crișului, în vederea depunerii cererii de finanțare ”Modernizarea transportului în comun prin achiziționarea de autobuze electrice” în cadrul Programului Regional Centru 2021-2027, Prioritatea 4 – O Regiune cu mobilitate urbană durabilă, Acțiunea 4.1 - Dezvoltarea mobilității urbane durabile în Municipiile Regiunii Centru (inclusiv Zone Metropolitane și Zone Funcționale Urbane)**

**Consiliul Local al Municipiului Sfântu Gheorghe, în şedinţă extraordinară;**

Având în vedere Referatul de aprobare nr. 27963/2025 al viceprimarului municipiului, doamna Sztakics Éva-Judit;

Având în vedere Raportul de specialitate nr. 27966/2025 al Direcției Generale de Dezvoltare Proiecte din cadrul Primăriei municipiului Sfântu Gheorghe;

Având în vedere Programul Regional Centru 2021-2027;

Având în vedere Ghidul Solicitantului aferent Priorității 4 – O Regiune cu mobilitate urbană durabilă, Acțiunea 4.1 - Dezvoltarea mobilității urbane durabile în Municipiile Regiunii Centru (inclusiv Zone Metropolitane și Zone Funcționale Urbane), din cadrul Programului Regiunea Centru 2021 – 2027, aprobat prin Dispoziția directorului general al ADR Centru nr. 201/10.08.2023;

Având în vedere Scrisoarea de solicitare clarificări în etapa de contractare nr. 20439/05.05.2025 din partea AM PR – ADR Centru;

Având în vedere prevederile Planului de mobilitate urbană durabilă pentru zona metropolitană Sfântu Gheorghe, aprobat de către ADR Centru prin Scrisoarea de admisibilitate cu nr. 41651/04.11.2024;

Având în vedere prevederile Statutului Asociației de Dezvoltare Intercomunitară „TRANSPORT METROPOLITAN SEPSI”, aprobat prin HCL nr. 91/2024 privind aprobarea asocierii municipiului Sfântu Gheorghe cu comuna Reci, comuna Ozun, comuna Chichiș, comuna Ilieni, comuna Arcuș, comuna Valea Crișului, comuna Ghidfalău, comuna Micfalău, comuna Bodoc, comuna Malnaș, comuna Bixad și comuna Moacșa, în vederea înființării Asociației de Dezvoltare Intercomunitară „TRANSPORT METROPOLITAN SEPSI”;

Având în vedere referatele Comisiilor de specialitate ale Consiliului Local al Municipiului Sfântu Gheorghe;

Având în vedere parcurgerea procedurii prevăzute la art. 7 alin. (13) din Legeanr*.* 52/2003privind transparența decizională în administrația publică, republicată, cu modificările ulterioare;

Procedura de urgență se justifică prin faptul că etapa de contractare trebuie să se încheie în următoarele două săptămâni, semnarea contractului de finanțare este programată pentru data de 30 mai;

În conformitate cu art. 129 alin. 4 lit. f și alin. (14) din OUG nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. d şi art. 196 alin. (1) lit. a din OUG nr. 57/2019 privind Codul administrativ, cu modificările și completările ulterioare;

**HOTĂRĂŞTE**

**Art. 1.** – Se aprobă modificarea HCL nr. 472/2024 privind aprobarea Studiului de Oportunitate pentru achiziția de autobuze ecologice pentru transportul public în zona metropolitană Sfântu Gheorghe și aprobarea asocierii municipiului Sfântu Gheorghe cu comuna Arcuș, comuna Bixad, comuna Bodoc, comuna Chichiș, comuna Ghidfalău, comuna Ilieni, comuna Malnaș, comuna Micfalău, comuna Moacșa, comuna Ozun, comuna Reci, și comuna Valea Crișului, în vederea depunerii cererii de finanțare ”Modernizarea transportului în comun prin achiziționarea de autobuze electrice” în cadrul Programului Regional Centru 2021-2027, Prioritatea 4 – O Regiune cu mobilitate urbană durabilă, Acțiunea 4.1 - Dezvoltarea mobilității urbane durabile în Municipiile Regiunii Centru (inclusiv Zone Metropolitane și Zone Funcționale Urbane), după cum urmează:

I. Studiul de oportunitate pentru achiziția de autobuze ecologice pentru transportul public în zona metropolitană Sfântu Gheorghe, anexa nr. 1 la hotărâre se înlocuiește cu Studiul de oportunitate pentru achiziția de autobuze ecologice pentru transportul public în zona metropolitană Sfântu Gheorghe, anexa nr. 1 la prezenta hotărâre din care face parte integrantă.

II. Acordul de parteneriat, anexa nr. 3 la hotărâre se înlocuiește cu Acordul de parteneriat, anexa nr. 2 la prezenta hotărâre din care face parte integrantă.

**Art. 2. –** Cu executarea prezentei hotărâri se încredinţează primarul municipiului Sfântu Gheorghe, respectiv Direcția generală de dezvoltare proiecte din cadrul Primăriei municipiului Sfântu Gheorghe.

Sfântu Gheorghe, la\_\_\_\_\_\_\_\_\_\_\_

**PREŞEDINTE DE ŞEDINŢĂ**